Flueggea neowawraea

Flueggea neowawraea er et eviggrønt tre uten torner i familien Phyllanthaceae.

Det blir opptil 30 m høyt med en stammediameter på 2 m. Barken er lysebrun og ru. Bladene er enkle, helrandete og sitter spredt; de er 4–14 cm lange og 2–9 cm brede. Arten er særbu med adskilte hann- og hunntrær. Blomstene sitter 2–6 sammen i bladhjørnene. Frukten er rødbrun til svart og 3–6 mm i diameter.

Flueggea neowawraea er endemisk for Hawaii der den finnes på øyene Kauai, Oahu, Maui og øya Hawaii. Her vokste den i skog 250–1000 moh. Barkbillen Xylosandrus compactus spredte seg til Hawaii på 1970-tallet og har nesten utryddet dette treslaget.

Denne arten ble flyttet til Flueggea i 1987. Tidligere ble den regnet til en monotypisk slekt og hadde det vitenskapelige navnet Neowawraea phyllanthoides.

 Galleri 

 Referanser 

 Eksterne lenker 


Kategori:Vierordenen
Kategori:Kritisk truede arter på IUCNs rødliste